Diari Oficial de la Generalitat Valenciana


Sumari del DOGV 4890, del 24-11-2004 (2004/11082)

RESOLUCIÓ de 2 de novembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 21.220 m² de superfície, situada a Caudete de las Fuentes (València), destinada a la construcció d'una biofàbrica, realitzada per l'ajuntament del dit municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4890

Data del DOGV
:   24-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11170


Data del document
:   02-11-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Caudete de las Fuentes
    * propietat immobiliària
    * cultura regional

RESOLUCIÓ de 2 de novembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 21.220 m² de superfície, situada a Caudete de las Fuentes (València), destinada a la construcció d'una biofàbrica, realitzada per l'ajuntament del dit municipi . [2004/M11572]
  
L'Ajuntament de Caudete de las Fuentes, en sessió plenària realitzada el dia 30 de juliol de 2004, va acordar la cessió gratuïta a la Generalitat Valenciana de la parcel·la de la seua propietat, de 21.220 m² de superfície, situada en el paratge La Cantina, de la dita població.
  
A proposta de la Conselleria d'Agricultura, Pesca i Alimentació, es van iniciar els tràmits legals oportuns per a la formalització de la cessió i acceptació gratuïta de la dita parcel·la.
  
La cessió es realitza amb la finalitat de destinar la parcel·la a la construcció d'una biofàbrica per a la reproducció de mascles estèrils de ceratitis capitata wied i, si és el cas, a altres productes de noves tecnologies i investigacions i desenvolupament vinculats amb la producció agrícola, amb subjecció al que disposa l'article 111.1 del Reglament de Béns de les Entitats Locals.
  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.» En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic d'investigació agrària i adscrit a la Conselleria d'Agricultura, Pesca i Alimentació, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Caudete de las Fuentes que té 21.220 m² de superfície, situada en el paratge La Cantina de la dita població, que confronta: nord, Rafel García García, Elvira Alarte Masiá i Rafel Moya Giménez; sud, autovia; est, Emilia González Briz, Rafael García Hernández, Felipe Pérez Márquez, José Hoyos Ferrer, Rafael Miguel Gómez Salvador, i oest, Elvira Alarte Masiá i Fernando González García.
  
Consta inscrita en el Registre de la Propietat de Requena al tom 996, llibre 14, foli 59, finca 22, inscripció 8ª.
  
Referència cadastral: 12707C284119057438HN
  
Segon
  
La cessió gratuïta realitzada per l'Ajuntament de Caudete de las Fuentes s'efectua amb la condició de destinar la parcel·la a la construcció d'una biofàbrica per a la reproducció de mascles estèrils de ceratitis capitata wied i, si és el cas, a altres productes de noves tecnologies i investigacions i desenvolupament vinculats amb la producció agrícola, amb subjecció al que disposa l'article 111.1 del Reglament de Béns de les Entitats Locals.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic d'investigació agrària i adscrit a la Conselleria d'Agricultura, Pesca i Alimentació, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 2 de novembre de 2004.- El conseller: Gerardo Camps Devesa.